CELEX: 32020D1401
Language: fi
Date: 2020-10-02 00:00:00
Title: Komission täytäntöönpanopäätös (EU) 2020/1401, annettu 2 päivänä lokakuuta 2020, tilapäisestä poikkeamisesta neuvoston direktiivistä 66/401/ETY varmennettujen siementen kaupan pitämistä koskevien vaatimusten osalta (tiedoksiannettu numerolla C(2020) 6651) (ETA:n kannalta merkityksellinen teksti)

6.10.2020   
               
               
                  FI
               
               
                  Euroopan unionin virallinen lehti
               
               
                  L 324/35
               
            
         KOMISSION TÄYTÄNTÖÖNPANOPÄÄTÖS (EU) 2020/1401,
         annettu 2 päivänä lokakuuta 2020,
         tilapäisestä poikkeamisesta neuvoston direktiivistä 66/401/ETY varmennettujen siementen kaupan pitämistä koskevien vaatimusten osalta
         
            
               (tiedoksiannettu numerolla C(2020) 6651)
            
         
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY (1) ja erityisesti sen 17 artiklan 1 kohdan,
         sekä katsoo seuraavaa:
         
                     (1)
                  
                  
                     Slovenian komissiolle toimittamista tiedoista käy ilmi, että kasvukauden 2018/2019 epäsuotuisilla sääolosuhteilla oli vakavia vaikutuksia perussiementen tuotantoon tarkoitettuun veriapilan (Trifolium incarnatum L.) siemenkasvustoon. Tämän vuoksi Sloveniassa ei ollut käytettävissä riittävästi perussiemeniä ensimmäisen sukupolven varmennettujen siementen tuotantoon vuoden 2020 satoa varten.
                  
               
                     (2)
                  
                  
                     Muut jäsenvaltiot, joissa myös on ollut joitakin sadonkorjuuongelmia, eivät ole pystyneet kattamaan Slovenian tarpeita perussiemenluokan osalta.
                  
               
                     (3)
                  
                  
                     Näissä olosuhteissa veriapilan varmennettujen siementen yleisessä toimittamisessa ilmenee tilapäisiä ongelmia. Näitä vaikeuksia ei voida ratkaista muutoin kuin sallimalla Sloveniassa tuotettujen veriapilan toisen sukupolven varmennettujen siementen kaupan pitäminen unionissa määrätyn ajan ja asianmukaisina enimmäismäärinä.
                  
               
                     (4)
                  
                  
                     Sen vuoksi tällä päätöksellä olisi sallittava veriapilan ensimmäisen sukupolven varmennetuista siemenistä Sloveniassa tuotettujen toisen sukupolven varmennettujen siementen kaupan pitäminen unionissa tietyin edellytyksin ja rajoituksin.
                  
               
                     (5)
                  
                  
                     Slovenian komissiolle toimittamista tiedoista käy ilmi, että toimitusongelmien ratkaisemiseksi 30 päivään kesäkuuta 2021 päättyvällä ajanjaksolla tarvitaan yhteensä 30 tonnia veriapilan siemeniä.
                  
               
                     (6)
                  
                  
                     Poikkeus ei estä soveltamasta muita veriapilan varmennettujen siementen kaupan pitämistä koskevia vaatimuksia, sellaisena kuin ne vahvistetaan direktiivissä 66/401/ETY.
                  
               
                     (7)
                  
                  
                     Tämän päätöksen koordinoidun täytäntöönpanon varmistamiseksi jäsenvaltioiden olisi ilmoitettava viipymättä komissiolle ja muille jäsenvaltioille määrät, joille ne ovat myöntäneet kaupan pitämistä koskevan luvan tämän päätöksen mukaisesti.
                  
               
                     (8)
                  
                  
                     Slovenian olisi toimittava koordinoijana ja varmistettava, että tämän päätöksen nojalla kaupan pitämistä varten sallittujen siementen kokonaismäärä ei ylitä tässä päätöksessä niiden kaupan pitämiselle vahvistettua enimmäismäärää.
                  
               
                     (9)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            
               1.   Sallitaan veriapilan (Trifolium incarnatum L.) ensimmäisen sukupolven varmennetuista siemenistä Sloveniassa tuotettujen toisen sukupolven varmennettujen siementen kaupan pitäminen unionissa 30 päivään kesäkuuta 2021 päättyvällä ajanjaksolla tietyin 2 kohdassa säädetyin edellytyksin.
            
            
               2.   Varmennettujen siementen, joiden kaupan pitäminen sallitaan tämän artiklan nojalla,
               
                           a)
                        
                        
                           kokonaismäärä ei saa olla suurempi kuin 30 tonnia;
                        
                     
                           b)
                        
                        
                           on täytettävä seuraavat vaatimukset:
                           
                                       i)
                                    
                                    
                                       ensimmäisen sukupolven varmennettuja siemeniä koskevat vaatimukset, jotka vahvistetaan direktiivin 66/401/ETY liitteessä II;
                                    
                                 
                                       ii)
                                    
                                    
                                       asianomaiset siemenet on saatettu ensimmäisen kerran markkinoille tämän päätöksen 3 artiklan mukaisesti.
                                    
                                 
                     
         
         
            2 artikla
            Jäsenvaltioiden on ilmoitettava viipymättä komissiolle ja muille jäsenvaltioille määrät, joille ne ovat myöntäneet kaupan pitämistä koskevan luvan tämän päätöksen mukaisesti.
         
         
            3 artikla
            Siementoimittajan, joka haluaa saattaa 1 artiklassa tarkoitettuja siemeniä markkinoille, on osoitettava lupahakemus sille jäsenvaltiolle, johon kyseinen toimittaja on sijoittautunut tai jossa se tai harjoittaa tuontia. Kyseisen jäsenvaltion on annettava toimittajalle lupa saattaa siemenet markkinoille, paitsi jos
            
                        1)
                     
                     
                        sillä on riittävä syy epäillä, ettei toimittaja pysty saattamaan markkinoille sitä määrää siemeniä, jota varten se on hakenut lupaa; tai
                     
                  
                        2)
                     
                     
                        siementen kokonaismäärä, jonka markkinoille saattamista varten lupaa haetaan, ylittäisi 1 artiklan 2 kohdan a alakohdassa säädetyn enimmäismäärän.
                     
                  
         
            4 artikla
            
               1.   Jäsenvaltioiden on annettava toisilleen tämän päätöksen soveltamiseksi tarvittavaa hallinnollista apua.
            
            
               2.   Koordinoivana jäsenvaltiona 1 artiklan 2 kohdan a alakohdan osalta toimii Slovenia.
            
            
               3.   Kun jäsenvaltio saa 3 artiklan mukaisen lupahakemuksen, sen on välittömästi ilmoitettava Slovenialle määrä, jota hakemus koskee. Slovenian on välittömästi ilmoitettava ilmoituksen antaneelle jäsenvaltiolle, johtaisiko luvan myöntäminen 1 artiklan 2 kohdan a alakohdassa säädetyn enimmäismäärän ylittymiseen.
            
         
         
            5 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 2 päivänä lokakuuta 2020.
            
               
                  Komission puolesta
               
               Stella KYRIAKIDES
               
                  Komission jäsen
               
            
         
         
            (1)  EUVL 125, 11.7.1966, s. 2298/66.